b"\n_START_ARTICLE_\nFN's \xc3\x98konomiske Kommission for Europa\n_START_PARAGRAPH_\nFN's \xc3\x98konomiske Kommission for Europa (UNECE) (engelsk: United Nations Economic Commission for Europe) er et organ under FN's \xc3\xb8konomiske og sociale r\xc3\xa5d, der blev etableret i 1947 med det form\xc3\xa5l at forbedre \xc3\xb8konomisk samarbejde mellem dens 56 medlemsstater. Udover lande i Europa er USA, Canada, Tyrkiet, Israel samt landene i Centralasien medlem._NEWLINE_UNECE er den ene af fem regionale kommissioner under FN's sociale og \xc3\xb8konomiske r\xc3\xa5d. UNECE arbejder med \xc3\xb8konomisk analyse, statisik, b\xc3\xa6redygtig energi, handel, industri- og erhvervsudvikling samt transport. Det er s\xc3\xa5ledes UNECE, der administrerer europavejene._NEWLINE_UNECE har hoveds\xc3\xa6de i Gen\xc3\xa8ve, Schweiz og ledes fra 4. august 2014 af Christian Friis Bach."